ಕೊರೊನಾ ಸಂಕಷ್ಟ 12 ಸಾವಿರ ರೈತರ ಸಾಲ ವಸೂಲಾತಿಗೆ ತಾತ್ಕಾಲಿಕ ನಿಷೇಧ ಹೇರಿದ ಬೈಡನ್ ನೂತನವಾಗಿ ಅಮೆರಿಕಾ ಅಧ್ಯಕ್ಷರಾಗಿ ಅಧಿಕಾರ ವಹಿಸಿಕೊಂಡ ಜೋ ಬೈಡನ್ ಹಲವು ಕಾರ್ಯಕ್ರಮಗಳನ್ನು ಸಾಲುಸಾಲಾಗಿ ಹಮ್ಮಿಕೊಳ್ಳುತ್ತಿದ್ದಾರೆ. ಅದ್ರಲ್ಲೂ ಮುಖ್ಯವಾಗಿ ಟ್ರಂಪ್ ಸರ್ಕಾರ ಮಾಡಿದ್ದ ಹಲವು ನಿಷೇಧಾಜ್ಞೆಗಳನ್ನು ಮರುಕಾರ್ಯಾರಂಭಗೊಳಿಸುತ್ತಿದ್ದಾರೆ. ಇದೀಗ ಜೋ ಬೈಡನ್ ಸರ್ಕಾರ ತನ್ನ ದೇಶದ 12 ಸಾವಿರ ರೈತರ ಸಾಲ ವಸೂಲಿಯನ್ನ ತಾತ್ಕಾಲಿಕವಾಗಿ ನಿಷೇಧ ಮಾಡಲು ಮುಂದಾಗಿದೆ. ಎರಡು ಪ್ರಮುಖ ಸಾಲ ಕಾರ್ಯಕ್ರಮಗಳ ಮೂಲಕ ಸಾಲ ಪಡೆಯುವ ರೈತರಿಗೆ ಈ ಹಿಂದಿನ ಬಾಕಿ ಸಾಲ ವಸೂಲಾತಿಯನ್ನ ತಾತ್ಕಾಲಿಕವಾಗಿ ತಡೆಹಿಡಿಯಲಿದೆ ಎನ್ನಲಾಗಿದೆ. ಕೊರೊನಾದಿಂದ ಸಂಕಷ್ಟಕ್ಕೆ ಸಿಲುಕಿರುವ ರೈತರಿಗೆ ನೆರವಾಗಲೆಂದು ಈ ಯೋಜನೆಗೆ ಮುಂದಾಗಿದೆ. ರೈತರನ್ನು ಉಳಿಸಿಕೊಳ್ಳಲು ಸಾಲವನ್ನು ಸುಧಾರಿಸುವ ಮತ್ತು ಪರಿಹಾರ ಕಾರ್ಯಗಳನ್ನು ಹಮ್ಮಿಕೊಳ್ಳುವ ಕುರಿತು ಬೈಡನ್ ಸರ್ಕಾರ ಪರಿಷ್ಕರಿಸುತ್ತಿದೆ. ಅಗತ್ಯ ವಸ್ತುಗಳನ್ನ ಪಡೆಯುವಂತೆ ಸಶಕ್ತರನ್ನಾಗಿಸುವ, ತುರ್ತು ಅಗತ್ಯಗಳನ್ನು ಪೂರೈಸುವ ಮತ್ತು ಹಣದ ಹರಿವನ್ನು ಕಾಪಾಡಿಕೊಳ್ಳುವಂತೆ ಈ ಕಾರ್ಯಕ್ರಮಗಳನ್ನು ರೂಪಿಸಲಾಗುತ್ತದೆ ಎನ್ನಲಾಗಿದೆ.